**Rettelsesblad til studieordning 2010 for BA i Erhvervsøkonomi-erhvervssprog, negot. Arabisk, engelsk, spansk og tysk.**

**Godkendt i Studienævn for negot.-studier den 20. juni 2013**

**Godkendt af dekanen for Det Humanistiske Fakultet den 18. september 2013**

Tilføjelse til **§ 5 Forløbsmodeller:**

\*\* På den samfundsvidenskabelige del af studiet er semestrets varighed 15 uger

¤ I 7. semester udbydes 4 timer i informationssøgning i databaser ved Syddansk Universitetsbibliotek

**§ 18 Bidrag fra flere studerende ved en eksamen**

Ved flere bidragydere til en skriftlig opgave skal den en­­­kelte deltagers bi­drag kunne bedømmes for sig, hvis der gives en selvstændig karakter. Opgavens omfang skal stå i et rimeligt forhold til antallet af bidragydere

Højst *3 per­soner* kan bidrage ved et bachelorprojekt.

Ved andre eksaminer kan højst 4 personer bidrage, med mindre andet udtryk­ke­ligt er nævnt under fagets eksamensbestemmelser.

**§ 19 Brug af computer ved eksamen**

Alle skriftlige stedprøver er digitale, dvs. at eksamen gennemføres på computer, og at opgaven afleveres på computer. Brug af computer ved eksamen sker i henhold til Det Humanistiske Fakultets regler samt bestemmelserne under det enkelte fag.

**§ 20 Meritoverførsel**

**Generelt**

Grundlaget for meritoverførsel kan være enten en *prøve*, der er bestået ved en anden dansk eller udenlandsk uddannel­sesinstitution, eller et *projektorienteret forløb* *i udlandet*. I sidstnævnte tilfælde skal det dreje sig om arbejde, der er relevant i forhold til studiets formål (se § 1).

Den studerende kan søge om studienævnets *forhåndsgodkendelse* af studieaktiviteten eller det projektorienterede forløb på et *særligt skema*. En *forhåndsgodkendelse* er udtryk for et informativt skøn.

Den *ende­lige afgørelse om merit* træffes i hvert enkelt tilfælde på grundlag af den indleverede dokumentation efter opholdets afslutning. I ansøgningen om forhånds­godkendelse skal den studerende godtgøre, at studienævnets betingelser for at bevilge merit, som nævnt nedenfor, opfyldes.

*Ansøgning om endelig meritoverførsel indgives til studie­næv­net på et særligt skema senest hhv. 15. september og 15. februar i semestret umiddelbart efter hjemkomsten.*

Hvis der søges om flere fag på baggrund af samme studieophold eller projektorienteret forløb, skal ansøgning omfattende *alle* fag indsendes samlet.

*Meritoverførsel på grundlag af studier*

*Meritoverførsel på grundlag af studier* i Danmark eller i udlandet kan gives for alle fag *med undtagelse af Skriftlig kommunikation 1 og 2 og* og *Forhandlingsteori og –træning, som normalt ikke vil kunne meritoverføres.*

Meritoverførsel gives kun på grundlag af *dokumentation for beståede prø­ver*, herunder hjemmeopgaver. Doku­mentationen skal indeholde oplysninger om de pågæl­dende kursers om­fang (f.eks. i antal timer), pensum og prøveform.

Meritoverførsel af obligatoriske fag bevilges med karak­teren bestået, uanset andre uddannelses­institu­tioners vur­de­ring, med mindre der på forhånd er aftalt en overførsel af karakterer til 7-trinsskalaen.

For at der kan gives meritoverførsel, skal den aflagte prøve ha­ve et fag­ligt niveau og omfang, der mindst er på højde med stu­die­ordnin­gens krav.

Meritoverførsel kan *ikke* gives på grundlag af kurser/ud­dan­­nel­sesdele på ikke-universitært niveau.

**Studieophold i udlandet**

*Det er en forudsætning for studienævnets forhåndsgodkendelse af udlandsophold, at den studerende har opfyldt normalstudieplanen/ forløbsmodellen (se § 5 og § 6) indtil udrejsetidspunktet, idet én eller to ikke-beståede prøver i det semester, der ligger umiddelbart forud for udrejsetidspunktet, kan accepteres.*

Valgfagene og fagene på 5. semester er især velegnede med henblik på at opnå merit på baggrund af studier i udlandet.

Det gælder dog ikke arabisk-retningen, idet 5. og 6. semester her er særligt tilrettelagt med henblik på studieophold i udlandet.

***Meritoverførsel på grundlag af et projektorienteret forløb (praktikophold***

Der kan højst godkendes 10 ECTS i forbindelse med et projektorienteret forløb.

*Generelle forudsætninger for meritoverførsel på grundlag af et* projektorienteret forløb *i udlandet* er,

a) at opholdet/arbejdsopgaverne har relevans for uddannelsens overordnede formål

b) at op­holdets varighed er min. 3 1/2 måneder,

c) at det projektorienterede forløbs omfang og indhold er dokumenteret i form af udtalelse fra arbejdsgiver, samt eksempler på udførte arbejds­opgaver,

d) at den studerende har udarbejdet en hjemmeopgave (se nærmere nedenfor).

For *den humanistiske del* gælder endvidere:

e) at den mundtlige og skriftlige produktion under det projektorienterede forløb skal være på det pågældende fremmedsprog

f) at det projektorienterede forløb er foregået i fremmedsprogsområdet(på spansk-, tysk- og engelskretningerne dog evt. også bisprogsområdet). Merit ved projektorienteret forløb i *lande, der ikke har hoved- eller bisprog som officielt sprog,* kan kun komme på tale, hvis ”koncernsproget” er hoved- eller bisproget, samt hvis arbejdet i væsentlig grad har bestået i selvstændig og varieret kommunikation på hoved- eller bisproget. Dette skal godtgøres ved en udtalelse fra arbejdsgiveren og så vidt muligt dokumenteres med eksempler.

*Det projektorienterede forløb skal forhåndsgodkendes af en faglærer, som samtidig påtager sig at rette opgaven.*

**Det er muligt at meritoverføre valgfag på grundlag af et projektorienteret forløb ved opfyldelse af de angivne betingelser (efter konkret vurdering):**

Humanistisk valgfag:

Der skrives en ***hjemmeopgave på hovedsproget for hvert fag***. Hjemme­opgaven skal omhandle et kulturelt- eller samfundsmæssigt emne fra hovedsprogsområdet, og skal indeholde en teoretisk del.

Omfang: ca. 10 normalsider pr. fag.

Bedømmelse bestået/ikke-bestået.

Censur: én eksaminator

Samfundsvidenskabeligt valgfag:

Der skrives en ***hjemmeopgave for hvert fag***. Hjemme­opgaven skal knytte an til et af de obligatoriske fag på studiet, og skal indeholde en teoretisk del.

Omfang: ca. 10 normalsider pr. fag.

Bedømmelse bestået/ikke-bestået.

Censur: én eksaminator

**§ 23 Overgangsbestemmelser**

**International økonomi**

*Studerende, som ikke har bestået eksamen i hverken Samfundsøkonomi eller International samfundsøkonomi, tager i stedet for International økonomi ifølge nærværende studieordning.*

Sidste gang, der afholdes eksamen efter bestemmelserne i studieordningen fra 2010 (rev. 2012) er i sommeren 2016 (januar 2017 for arabisk-retningen), idet sidste eksamenstermin for de enkelte mundtlige og skriftlige prøver dog er som følger:

|  |  |
| --- | --- |
| **Ordinær eksamen på 2010 (rev. 2012)- studieordningen ifølge normalstudieplanen** | **sidste eksamen efter 2010 studieordningen** |
| 1. semesters prøver, jan. 2013 | januar 2014 |
| 2. semesters prøver, jun. 2013 | juni 2014 |
| 3. semesters prøver, jan. 2014 | januar 2015 |
| 4. semesters prøver, jun. 2014 | juni 2015 |
| 5. semesters prøver, jan. 2015 | januar 2016 |
| 6. semesters prøver, jun. 2016 | juni 2017 |
| 7. semesters prøver (kun arabisk-retningen) jan. 2017 | januar 2018 |

De studerende på 2010 (rev. 2012)-studieordningen, som ikke måtte have bestået de pågældende eksamener til disse tidspunkter, kan efter ansøgning til studienævnet overflyttes til 2013-studieordningen, idet fagene fra 2010 (rev. 2012)-studieordningen overføres til de tilsvarende fag på 2013-studieordningen.

Når en studerende er overgået til ny studieordning, er det ikke muligt efterfølgende at vende tilbage til en tidligere studieordning.

Fra september 2013 afløser fagene på 2013-studieordningen gradvist fagudbuddet efter 2010 (rev. 2012)-studieordningen i overensstemmelse med forløbsmodellen.

|  |  |  |  |
| --- | --- | --- | --- |
| **Forhandlingsteori og -træning** | | | Undervisnings­aktivitetsnr.: |
| (Negotiation Theory and Skills) | | | Arabisk:  Engelsk:  Spansk:  Tysk: |
| **Studium/**  **stu­dieord­nings nr:** | Bachelor (BA) i erhvervsøkonomi – erhvervssprog, negot. (arabisk, engelsk, spansk eller tysk) /  BA i arabisk og kommunikation/ | | |
| **ECTS-vægt:** | Engelsk: 5 ECTS  Arabisk, spansk og tysk:  6 ECTS | **By:** | Odense |
| **Semester­placering:** | 5. semester  (arabisk: 7. semester) | **Fagansvarligt institut:** | Arabisk: Institut for Historie  Engelsk, spansk og tysk: Sprog og Kommunikation |
| **Undervis­ningssprog:** | Arabisk, engelsk, spansk eller tysk | **Fagansvarlig:** | Arabisk: H.L.Nielsen  Engelsk: Rasmus Nielsen  Spansk: A.Grindsted  Tysk: Klaus Geyer |
| **Godkendt:** |  | | |

**g. Eksamensbestemmelser**

Eksamen består i gennemførelse af et forhandlingsrollespil på fremmed­sproget på grundlag af et udleveret oplæg på dansk og / eller fremmed­sproget. Inden for den samme forhandlingsgruppe skal oplægget være på samme sprog. Den studerende afleverer før eksami­na­tionens påbegyndelse en kort skriftlig redegørelse for valg af strategi og (evt. alternative) mål. Redegørelsen gøres til genstand for eksamination efter forhandlingen.

Prøveform: mundtlig prøve med 2-3 deltagere

Varighed: 20 minutter pr. studerende inkl. bedømmelse

Forberedelse: 40 minutter pr. studerende

Hjælpemidler: alle hjælpemidler, inkl. internet, dog ikke kommunikation med andre

Censur: ekstern

Bedømmelse: individuel bedømmelse efter 7-trinsskalaen. Der gives én karakter for den mundtlige sprogfærdighed og én karakter for forhand­lingsevne

Vægtning: arabisk, spansk og tysk: 6 ECTS, engelsk: 5 ECTS

|  |  |  |  |
| --- | --- | --- | --- |
| **Organisation** | | | Undervisnings­aktivitetsnr.: |
| (Organisation) | | | 7724021 |
| **Studium/**  **stu­dieord­nings nr:** | Bachelor (BA) i erhvervsøkonomi – erhvervssprog, negot. (arabisk, engelsk, fransk, spansk eller tysk) /7701262-09,7701362-09, 7701462-09, 7701562-09, 7701661-09 | | |
| **ECTS-vægt:** | 10 ECTS | **By:** | Odense |
| **Semester­placering:** | 1. semester | **Fagansvarligt institut:** | Marketing og Management |
| **Undervis­ningssprog:** | Dansk/svensk/norsk/engelsk | **Fagansvarlig:** | Karsten Boye Rasmussen |
| **Godkendt:** | Cand.negot.-studienævnet 15. marts 2012 | | |

**a. Undervisningens omfang**

4 forelæsningstimer ugentligt i 14 uger i 1. semester samt 16 øvelsestimer.

**b. Målbeskrivelse**

Kurset fokuserer på adfærd, ledelse, organisering og kommunikation i såvel private som offentlige virksomheder. Virksomhederne befinder sig i et marked som påvirker rammerne for, hvorledes den enkelte virksomhed agerer og organiserer sig. Hvordan håndterer virksomheden fx presset om yderligere innovation og effektivitet? Organisering af virksomhedens aktiviteter påvirker dens evne og mulighed for at tilpasse sig, og virksomhedens økonomi og markedsforhold er centrale for beslutningerne.

Faget bringer den studerende en forståelse af, hvordan organisationer fungerer, kommunikerer og på anden vis interagerer med individer, andre organisationer og det omgivende samfund. Organisationsteorien forklarer nogle grundlæggende mekanismer og processer i det komplicerede samspil.

Faget giver en introduktion til de væsentlige teorier, modeller, begreber og processer inden for organisation. Med udgangspunkt i adfærds- og organisationsteorier kan den studerende identificere, beskrive og analysere organisatoriske problemstillinger samt kan opstille og sammenligne løsninger. Faget inddrager videnskabsteoretiske og metodemæssige overvejelser, hvorved der opnås yderligere kompetence til vurdering af teorier og metoder ved erhvervsøkonomiske analyser.

Den studerende skal kunne:

- beskrive og sammenholde fagets centrale begreber, teorier og metoder

- reflektere kritisk over gyldigheden af disse begreber og metoder

- relatere fagets begreber og metoder til empiriske observationer og analyser

- sammenligne organisatoriske løsninger

**c. Undervisningsfagets indhold**

Fagets giver en introduktion til de områder og emner inden for ”Organisation med videnskabsteori”:

* Individets personlighed, værdier, perception, stemning og følelse, beslutningstagen
* Samfundsforandringer og organisationsforandringer
* Motivationsteorier og anvendt motivation, attituder, job-tilfredshed og stress
* Grupper og teams, lederskab, ledelsesformer, magt og politik, konflikt og forhandling
* Kommunikative aspekter af den organisatoriske adfærd
* Organisatorisk struktur og design, organisatorisk kultur og organisatorisk forandring
* Videnskabsteorietiske hovedretninger og grundlæggende paradigmer

**d. Undervisnings- og arbejdsformer**

Undervisningen tilrettelægges som forelæsninger.

**e. Pensum**

Oplyses af underviseren samt på faget s hjemmeside

**f. Bedømmelseskriterier**

Under hensyntagen tilkarakterskalabekendtgørelsen og til eksamensformen lægges der vægt på, i hvilken grad den studerendes præstation lever op til ovennævnte målbeskrivelse. Der lægges i bedømmelsen endvidere vægt på, i hvilken grad den studerende behersker de 16 generelle kompetencer, der er beskrevet i § 1, særligt pkt. 1 til 9.

**g. Eksamensbestemmelser**

Prøveform: 3 timers skriftlig eksamen i IT –lokale.

Indlevering af

besvarelse: Besvarelsen printes. Det er ikke tilladt at supplere med håndskrevne bilag.

Hjælpemidler: ingen

Censur: ekstern

Bedømmelse: 7-trinsskalaen

Vægtning: 10 ECTS